钦定古今图书集成/明伦汇编/氏族典/第367卷 > 《廖用贤尚友录》 > 谭夫吾
## 钦定古今图书集成/明伦汇编/氏族典/第367卷 > 《廖用贤尚友录》 > 谭夫吾

按《吴县志》：夫吾吴士，与张胥鄙前交而后绝。张胥鄙
有罪，拘将死。夫吾命徒而取之，至于道，而后乃知其
夫吾也。辍行而辞曰：“义不同于子，故前交而后绝。”吾
闻君子不为危易行，今吾从子，是安则肆志，危则易
行也。遂触墙而死。夫吾曰：“我任而不受，佞也；不知而
出之，愚也。”佞不可以接士，愚不可以事君，吾行虚矣。
“人恶吾生，吾亦耻以此立于世。”乃绝颈而死。